2018-yilda qishloq joylarda yangilangan namunaviy loyihalar bo‘yicha arzon uy-joylar va shaharlarda arzon ko‘p kvartirali uylar qurish dasturlarini amalga oshirish mexanizmlarini takomillashtirishga doir qo‘shimcha chora-tadbirlar to‘g‘risida

2018-yilda qishloq joylarda yangilangan namunaviy loyihalar bo‘yicha arzon uy-joylar va shaharlarda ko‘p kvartirali uylar qurish dasturlarini samarali amalga oshirish, aholining shinam turar joyga bo‘lgan ehtiyojini qondirish, shuningdek, fuqarolarning farovonlik darajasini yanada oshirish va turar joy sharoitlarini yaxshilash maqsadida:
 1. O‘zbekiston Respublikasi Iqtisodiyot va sanoat vazirligi, Moliya vazirligi, “Qishloq qurilish bank” ATB, Tashqi iqtisodiy faoliyat Milliy banki, “Ipoteka bank” ATIB, Xalq banki ATB, “Asaka” ATB va “O‘zsanoatqurilishbank” ATBlarining (keyingi o‘rinlarda ishtirok etuvchi tijorat banklari deb yuritiladi) 20 yil muddatga, 2 yillik imtiyozli davr hamda dastlabki 5 yil mobaynida yillik 7 foiz stavkasi bilan (2020-yilgi dasturlarni amalga oshirish doirasida 1 yillik imtiyozli davr hamda dastlabki 5 yil davomida har yili foiz stavkasini qat’iy belgilangan 7 foizdan O‘zbekiston Respublikasi Markaziy bankining qayta moliyalashtirish stavkasi darajasigacha bir me’yorda oshib boradigan stavkada) va keyingi davrda O‘zbekiston Respublikasi Markaziy bankining qayta moliyalashtirish stavkasi miqdorida ipoteka kreditlarini:
 a) qishloq joylarda yangilangan namunaviy loyihalar bo‘yicha arzon uy-joylar qurish uchun uy quruvchilarga dastlabki badal: 
 0,02 ga o‘lchamli yer uchastkalarida joylashtiriladigan bir qavatli 3 xonali (yonma-yon quriladigan) arzon uylar va to‘rt qavatli arzon ko‘p kvartirali (2 va 3 xonali) uylar uchun — 10 foiz miqdorida; 
 shaharlarda O‘zbekiston Respublikasi Mudofaa vazirligi, Milliy gvardiyasi harbiy xizmatchilari hamda ichki ishlar organlari xodimlari uchun besh qavatli arzon ko‘p kvartirali (2 va 3 xonali) uylar uchun — 25 foiz miqdorida bo‘lishini nazarda tutgan holda; 
 b) shaharlarda yosh oilalarga, eski uylarda yashovchilarga va turar joy sharoitlarini yaxshilashga muhtoj bo‘lgan fuqarolarning boshqa toifalariga dastlabki badalning tabaqalashtirilgan miqdorini amaliyotga joriy etgan holda, arzon ko‘p kvartirali uylardagi kvartiralarni o‘rtacha 15 foiz miqdoridagi dastlabki badal bilan sotib olish uchun berish to‘g‘risidagi takliflariga rozilik berilsin.
 2. O‘zbekiston Respublikasi Moliya vazirligi: 
 a) ishtirok etuvchi tijorat banklarining buyurtmanomalari bo‘yicha turar joy sharoitlarini yaxshilashga muhtoj bo‘lgan oilalar uchun arzon uylar qurish uchun 20 yil muddatga: 
 2018-2019-yillar dasturlarini amalga oshirish doirasida 2 yillik imtiyozli davr bilan hamda dastlabki 5 yil mobaynida yillik 4 foizli stavka bo‘yicha va keyingi davrda ishtirok etuvchi tijorat banklarining yillik 3 foiz miqdoridagi marjasini hisobga olgan holda O‘zbekiston Respublikasi Markaziy bankining asosiy stavkasi miqdorida; 
 2020-yildan boshlab dasturlarni amalga oshirish doirasida — bir yillik imtiyozli davr bilan hamda dastlabki 5 yil mobaynida har yili foiz stavkasi qat’iy belgilangan 4 foizdan tijorat banklarining 3 foiz miqdoridagi marjasini hisobga olgan holda O‘zbekiston Respublikasi Markaziy bankining asosiy stavkasi darajasigacha bir me’yorda oshib boradigan foiz stavkasida va keyingi davrda ishtirok etuvchi tijorat banklarining yillik 3 foiz miqdoridagi marjasi hisobga olgan holda O‘zbekiston Respublikasi Markaziy bankining asosiy stavkasi miqdorida, kredit liniyasi mablag‘larini Qishloq joylarda yangilangan namunaviy loyihalar bo‘yicha arzon uy-joylar qurish dasturi doirasida uy-joylar qurishga maqsadli yo‘naltirgan holda milliy valyutada kredit liniyalari ochsin;
 b) ushbu qarordan kelib chiqadigan o‘zgartirishlarni hisobga olgan holda, qishloq joylarda uy-joylar qurishni moliyalashtirish uchun 2018-yilda O‘zbekiston Respublikasi Davlat budjeti mablag‘lari hisobidan qo‘shimcha mablag‘lar yo‘naltirsin.
 3. O‘zbekiston Respublikasi Investitsiyalar bo‘yicha davlat qo‘mitasi va Moliya vazirligi: 
 shaharlarda arzon ko‘p kvartirali uylar qurish doirasida “O‘zbekistonning ipoteka bozorini kengaytirish” loyihasini amalga oshirish bo‘yicha Osiyo taraqqiyot banki bilan bir oy muddatda muzokaralar olib borsin;
 Iqtisodiyot vazirligi bilan birgalikda aholi bilan muloqot natijalariga ko‘ra aniqlangan qo‘shimcha uy-joy hajmlarini shakllantirish yakunlari bo‘yicha O‘zbekiston Respublikasi Vazirlar Mahkamasiga qishloq joylarda yangilangan namunaviy loyihalar asosida qo‘shimcha arzon uy-joylar va shaharlarda ko‘p kvartirali uylar qurishni moliyalashtirishga doir takliflar kiritsin;
 2018-yil oxirigacha ushbu qaror talablaridan kelib chiqqan holda qishloq joylarda uy-joylar qurilishini moliyalashtirish sohasida xalqaro moliya institutlari (Osiyo taraqqiyot banki, Islom taraqqiyot banki, Saudiya taraqqiyot jamg‘armasi) bilan tuzilgan qarz bitimlariga o‘zgartirishlar kiritish choralarini ko‘rsin.
 4. Keyinchalik “Qishloq qurilish invest” IK” MChJning yillik 5 foizdan yuqori bo‘lmagan stavkasi bo‘yicha kredit liniyasi ochilgan holda, O‘zbekiston Respublikasi Moliya vazirligi huzuridagi budjetdan tashqari Pensiya jamg‘armasining “Qishloq qurilish bank” ATB depozitiga yillik 3 foiz stavka bo‘yicha joriy yil 1-noyabrgacha joylashtiriladigan 210 milliard so‘m miqdoridagi vaqtincha bo‘sh mablag‘lari import yog‘och-taxta materiallar va tom yopish uchun temir listlarni xarid qilish manbai etib belgilansin. 
 5. “Qishloq qurilish invest” IK” MChJ ishtirok etuvchi banklar bilan birgalikda:
 Islom taraqqiyot bankining kredit liniyalari bo‘yicha “Qishloq qurilish invest” IK” MChJ hisob raqamlarida jamlangan, 2015 — 2017-yillarda shakllantirilgan uy quruvchilarning dastlabki badallarini ikki hafta muddatda O‘zbekiston Respublikasi Davlat budjetiga yo‘naltirsin; 
 har yarim yil yakuni bo‘yicha O‘zbekiston Respublikasi Moliya vazirligiga avval aholiga ajratilgan kreditlar muddatidan oldin qoplangani to‘g‘risida axborot kiritsin va vazirlik bilan kelishgan holda ushbu mablag‘larni uy-joylar qurishga yo‘naltirsin. 
 6. O‘zbekiston Respublikasi Prezidentining ilovaga muvofiq ayrim qarorlariga o‘zgartirish va qo‘shimchalar kiritilsin.
 7. Mazkur qarorning ijrosini nazorat qilish O‘zbekiston Respublikasi Bosh vazirining birinchi o‘rinbosari — “O‘zbekiston temir yo‘llari” AJ boshqaruvi raisi A.J. Ramatov, O‘zbekiston Respublikasi Bosh vazirining o‘rinbosari — Moliya vaziri J.A. Qo‘chqorov zimmasiga yuklansin. 
 1. O‘zbekiston Respublikasi Prezidentining 2009-yil 30-martdagi “Qishloq qurilish bank” aksiyadorlik tijorat bankini tashkil etish to‘g‘risida” gi PQ-1083-son qarorining 4-bandi quyidagi mazmundagi beshinchi xatboshi bilan to‘ldirilsin:
 “2018-yil 1-iyuldan 2020-yil 1-yanvargacha bo‘lgan davrda jismoniy shaxslarga qishloq joylarda yangilangan namunaviy loyihalar bo‘yicha arzon uy-joylar qurish uchun kreditlar 20 yil muddatga, 3 yillik imtiyozli davr hamda birinchi 5 yil mobaynida yillik 7 foiz stavkasi bilan va keyingi davrda O‘zbekiston Respublikasi Markaziy bankining qayta moliyalashtirish stavkasi miqdorida beriladi”;
 beshinchi-oltinchi xatboshilar tegishli ravishda oltinchi-yettinchi xatboshilar deb hisoblansin.
 3. O‘zbekiston Respublikasi Prezidentining 2016-yil 21-oktabrdagi “2017 — 2021-yillarda qishloq joylarda yangilangan namunaviy loyihalar bo‘yicha arzon uy-joylar qurish dasturi to‘g‘risida”gi PQ-2639-son qarorida:
 a) 2-bandning ikkinchi xatboshidagi “uch qavatli” so‘zlari “uch, to‘rt, besh qavatli” so‘zlari bilan almashtirilsin.
 b) 3-band quyidagi tahrirda bayon etilsin:
 “3. Belgilansinki, namunali uy-joylar qurish uchun “Qishloq qurilish bank” ATB, Tashqi iqtisodiy faoliyat milliy banki, “Ipoteka bank” ATIB, “Xalq banki” ATB, “Asaka” ATB va “O‘zsanoatqurilishbank” ATB (keyingi o‘rinlarda ishtirok etuvchi tijorat banklari deb yuritiladi) uy quruvchilarga 3 yillik imtiyozli davr hamda birinchi 5 yil mobaynida yillik 7 foiz stavkasi bilan va keyingi davrda O‘zbekiston Respublikasi Markaziy bankining qayta moliyalashtirish stavkasi miqdorida 15 yil muddatga (20 yil muddatga — 2018-yil 1-iyuldan 2020-yil 1-yanvargacha bo‘lgan davrda) ipoteka kreditlari beradilar, bunda uy quruvchilarning dastlabki badali quyidagi miqdorlarni tashkil etadi:
 15 foiz (2018-yil 1-iyuldan 2020-yil 1-yanvargacha bo‘lgan davrda 10 foiz miqdorida) — ikki, uch, to‘rt, besh qavatli ko‘p kvartirali (2 va 3 xonali) uylar va 0,02 gektar o‘lchamli yer uchastkalarida joylashtiriladigan 2, 3 xonali bir qavatli uylar uchun;
 25 foiz — 0,04 gektar o‘lchamli yer uchastkalarida joylashtiriladigan ikki qavatli 4 xonali birlashtirilgan uylar va 0,06 gektar o‘lchamli yer uchastkalarida joylashtiriladigan bir qavatli 3, 4 va 5 xonali uylar uchun”.
 4. O‘zbekiston Respublikasi Prezidentining 2016-yil 22-noyabrdagi “2017 — 2020-yillarda shaharlarda arzon ko‘p kvartirali uylarni qurish va rekonstruksiya qilish dasturini amalga oshirish chora-tadbirlari to‘g‘risida”gi PQ-2660-son qarorining rus tilidagi matnida: 
 a) 12-bandning uchinchi xatboshidagi “respublikanskogo budjeta” so‘zlari “mestnix budjetov Soveta Ministrov Respubliki Karakalpakstan, xokimiyatov oblastey i g. Tashkenta” so‘zlari bilan almashtirilsin;
 b) 17-bandning birinchi xatboshida “AKIB “Ipoteka bank” so‘zlaridan keyin “AKB “Uzpromstroybank” i AKB “Asaka” so‘zlari bilan to‘ldirilsin.
 5. O‘zbekiston Respublikasi Prezidentining 2017-yil 23-oktabrdagi “2017 — 2020-yillarda shaharlarda arzon ko‘p kvartirali uylarni qurish va rekonstruksiya qilish dasturini samarali amalga oshirish borasidagi qo‘shimcha chora-tadbirlar to‘g‘risida”gi PQ-3350-son qarorida: 
 a) 6-bandning ikkinchi xatboshidagi “25” raqami “15” raqami bilan almashtirilsin;
 b) 1a-ilovaning rus tilidagi matni quyidagi tahrirda bayon etilsin:
 v) 3-ilovaning rus tilidagi matni quyidagi tahrirda bayon etilsin:
 6. O‘zbekiston Respublikasi Prezidentining 2018-yil 18-yanvardagi “2018-yilda uy-joy qurilishini rivojlantirish maqsadli dasturlarini samarali amalga oshirish chora-tadbirlari to‘g‘risida”gi PQ-3480-son qarorida: 
 a) rus tilida quyidagi mazmundagi 1a-ilova qo‘shilsin:
 b) 2-ilovaning rus tilidagi matni quyidagi tahrirda bayon etilsin:
 v) 2.1-ilovaning rus tilidagi matni quyidagi tahrirda bayon etilsin:
 g) 2.2-ilovaning rus tilidagi matni quyidagi tahrirda bayon etilsin: